**Molėtų rajono savivaldybės taryba**

**SPRENDIMAS**

**Dėl Alantos miestelio teritorijos bendrojo plano rengimo ir planavimo tikslų nustatymo**

2018 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 4 dalimi, Lietuvos Respublikos teritorijų planavimo įstatymo 24 straipsnio 4 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 153 ir 156 punktais, atsižvelgdama į Molėtų rajono savivaldybės tarybos 2018 m. rugpjūčio 30 d. sprendimą Nr. B1-182 „Dėl Molėtų rajono savivaldybės tarybos 2018 m. vasario 22 d. sprendimo Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“ pakeitimo“,

Molėtų rajono savivaldybės taryba n u s p r e n d ž i a:

1. Rengti Alantos miestelio teritorijos bendrąjį planą.

2. Nustatyti planavimo tikslus Alantos miestelio teritorijos bendrojo plano rengimui:

2.1. sudaryti sąlygas darniai Alantos miestelio teritorijos raidai bei kompleksiškai spręsti Alantos miestelio socialinius, ekonominius, ekologinius uždavinius, derinti fizinių ir juridinių asmenų ir jų grupių bei savivaldybės interesus dėl planuojamos teritorijos naudojimo ir veiklos plėtojimo;

2.2. nustatyti Alantos miestelio teritorijos, jo inžinerinės ir socialinės infrastruktūros vystymo gaires, numatyti plėtrai reikalingas teritorijas, sudaryti sąlygas racionaliam teritorijos naudojimui bei sudaryti sąlygas privačioms investicijoms;

2.3 numatyti Alantos miestelio gamtinio ir kultūrinio kraštovaizdžio, gamtos ir nekilnojamojo kultūros paveldo išsaugojimo, tikslingo naudojimo priemones;

2.4 kurti sveiką, saugią, darnią gyvenamąją Alantos miestelio aplinką ir visavertes gyvenimo sąlygas jame.

3. Pavesti Molėtų rajono savivaldybės administracijos direktoriui organizuoti Alantos miestelio teritorijos bendrojo plano rengimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras